Трка околу Полска 2013

**Трката околу Полска 2013** било 70. издание на велосипедската етапна трка Трка околу Полска. Започнала на 27 јули во Роверето, Италија, притоа одржувајќи се две етапи во земјата и завршувајќи на 3 август во Краков, по седум одржани етапи. Била дваесетта трка во сезоната на Светска турнеја.

Трката била освоена од возачот на  Питер Венинг од Холандија, откако освоил доволно време на завршниот хронометар за да се помести пред претходниот предводник на трката Кристоф Риблон од . Венинг, второпласиран зад Ким Кирхен во 2005, доцнејќи 27 секунди (на петтото место) влегол на етапата, но ја претворил оваа слабост во крајна победа на трката со 13 секунди пред возачот на  Јон Изагире, кој исто така се поместил пред Риблон на последната етапа. Риблон, победник на кралската етапа на трката, втората етапа, на крајот го заокружил подиумот, три секунди зад Изагире и шеснаесет зад Венинг.

Другите пласмани на трката биле освоен од полски возачи; бодовниот пласман го освоил возачот на  Рафал Мајка, кој завршил како најдобро пласиран полски возач на четвртото место и водел на трката три дена поради постојаните резултати во првата половина на трката. Втора година по ред, Томаш Марчињски го освоил планинскиот пласман за , додека Бартош Хузарски бил победникот на пласманот на средни спринтови за . Екипниот пласман бил освоен од , завршувајќи скоро дваесет минути пред следната најдобра екипа .

## Распоред

## Екипи

Бидејќи Трката околу Полска била настан од Светската турнеја на UCI, сите деветнаесет UCI World Tour екипи биле повикани автоматски и се обврзани да испратат екипа. Заедно со Тим Полска, националната екипа на Полска, три други екипи добиле специјални покани за трката и со тоа била создадена групата од 23 екипи. Секоја екипа настапила со шест возачи, како дел од пилот-проектот на Меѓународниот велосипедистички сојуз (UCI), со што главната група би била составена од 138 возачи, помеѓу кои биле победникот на Џиро д’Италија 2013 Винченцо Нибали, победникот на Тур де Франс 2012 Бредли Вигинс и етапните победници на големите трки Иван Басо, Фабијан Канчелара, Микеле Скарпони, Ригоберто Уран и Тор Хушовд. Во целата група само возачот на  Јохан Вансумерен бил некогашен победник на трката, кој победил во 2007.

Дваесет и трите екипи кои настапиле на трката биле:

## Етапи
### Етапа 1

;27 јули 2013&nbsp;— Роверето (Италија) до Мадона ди Кампилјо (Италија), 184,5 км

### Етапа 2

;28 јули 2013&nbsp;— Марилева–Вал ди Соле (Италија) до Пасо Пордои–Вал ди Фаса (Италија), 206,5 км

### Етапа 3

;30 јули 2013&nbsp;— Краков до Жешув, 226 км

### Етапа 4

;31 јули 2013&nbsp;— Тарнув до Катовице, 231,5 км

### Етапа 5

;1 август 2013&nbsp;— Нови Тарг до Закопане, 160,5 км

### Етапа 6

;2 август 2013&nbsp;— Бања Буковина до Буковина Татжањска, 192 км

### Етапа 7

;3 август 2013&nbsp;— Вјеличка до Краков, 37 км, поединечен хронометар (ITT)

## Поредок

На Трката околу Полска 2013 биле доделени четири маички. Генералниот пласман бил пресметуван со додавање на сите завршни времиња на секој велосипедист по секоја етапа, а предводникот добивал жолта маичка. Овој пласман бил сметан за најважен на Трката околу Полска 2013 и победникот на овој пласман бил победник на трката. Временските бонуси за генералниот пласман биле доделувани преку два метода; на етапните завршници, за првите тројца возачи, временските бонуси биле доделувани од десет секунди за победникот, шест за вториот и четири за третиот. Другиот начин бил преку ново воведениот „привлечен“ пласман, кој ги рангирал возачите секој ден по нивните резултати на секое категоризирано искачување или среден спринт во текот на етапата, кој им нудел на возачите бодови во износ од 3-2-1. Возачот со најмногу бодови во пласманот на крајот на секоја етапа добивал 30 секунди бонус, второпласираниот 20 секунди, а третопласираниот 10 секунди. На секој изедначен пласман помеѓу возачите им се доделувал временскиот бонус за повисокото место.

Постои и планински пласман, на кој била доделувана виолетовата маичка, претставувајќи ја *Tauron Group*, спонзори на пласманот. На планинскиот пласман, бодови се добивале на врвовите на искачувањата доколку возачот се искачил пред другите велосипедисти, а повеќе бодови се добивале на повисоко категоризираните искачувања, кои биле поделени во три различни категории. Двојни бодови се добивале на последното искачување на трката, на претпоследната етапа. Третата маичка го претставувала бодовниот пласман, означена како белоцрвена. На бодовниот пласман, велосипедистите добивале бодови доколку завршеле во првите 20 на некоја етапа. На сите етапи, победата носела 20 бода, второто место 19 бода, третото 18 и по еден бод помалку сè до еден бод за 20. место. Четвртата маичка го претставувала спринтерскиот пласман, обележана со црвена маичка. На спринтерскиот пласман, велосипедистите добивале бодови доколку завршеле на првите три места на средните спринтови во текот на секоја етапа, со исклучок на поединечниот хронометар. Исто така, постоел екипен пласман, во кој времињата на најдобрите тројца велосипедисти од секоја екипа биле додавани по секоја етапа; водечката екипа на крајот на трката била екипата со најмало вкупно време.

## Наводи

## Надворешни врски
* 

Категорија:Светска турнеја на UCI 2013
Категорија:Трка околу Полска
Категорија:Полска во 2013 година
Tour de Pologne